“บิ๊กตู่” เด้ง “อธิบดีกรมการค้าภายใน” เซ่นปมหน้ากากอนามัย!
“บิ๊กตู่” เด้ง “อธิบดีกรมการค้าภายใน” เซ่นปมหน้ากากอนามัย!
“บิ๊กตู่” เด้ง “อธิบดีกรมการค้าภายใน” เซ่นปมหน้ากากอนามัย!
15 มี.ค. 2563

พล.อ.ประยุทธ์จันทร์โอชา นายกรัฐมนตรีมีคำสั่งสำนักนายกรัฐมนตรีให้ นายวิชัยโภชนกิจ อธิบดีกรมการค้าภายใน (นักบริหารระดับสูง) ข้าราชการพลเรือนสามัญกรมการค้าภายในกระทรวงพาณิชย์มาปฏิบัติราชการสำนักนายกรัฐมนตรี โดยไม่ขาดจากอัตราเงินเดือนทางสังกัดเดิมจนกว่าจะมีการตรวจสอบแล้วหรือมีคำสั่งเปลี่ยนแปลง
โดยระหว่างการปฏิบัติราชการสำนักนายกรัฐมนตรีให้ข้าราชการดังกล่าวปฏิบัติราชการเกี่ยวกับการตรวจราชการ โดยในการปฏิบัติหน้าที่ให้อยู่ในความควบคุมกำกับดูแลของปลัดสำนักนายกรัฐมนตรี
ทั้งนี้เพื่อสร้างความมั่นใจให้กับประชาชนในการบริหารจัดการของรัฐบาลภายใต้สถานการณ์การแพร่ระบาดของโรคติดเชื้อไวรัสโคโรนา2019 (โควิด– 19)ให้เป็นไปด้วยความเรียบร้อยกรณีมีประเด็นทางสังคมเกี่ยวกับการกักตุนและจำหน่ายหน้ากากอนามัยซึ่งสมควรมีการตรวจสอบเพื่อให้เกิดความชัดเจนถูกต้องโปร่งใสและเป็นธรรม
